**Чиста и бяла любов**

Забравена вещ,

оставена, отхвърлена, мразена е тя.

Покрита с черния прах

на хорските мнения.

И – хоп – прашинка на чиста усмивка.

И – хоп – прашинка на бяла любов.

Вещ, ибачана, с бели и черни прашинки.

Вещ, даряваща чиста и бяла любов.

Вещ, извикваща топли усмивки.

Вещ, в която тя се превърна,

След прашинка на чиста и бяла любов.

Сияна Атанасова, 7 кл., ПХГ „Д. Дамянов“

**Въздишка**

Падна нощта на плещите ми,

Горещият вятър прониза сърцето ми,

Гарванът грачеше, кацнал на клона,

Месецът ме гледаше далеко от небосвода.

Беснея, беснея, беснея…

Ох, как чупя и градя наново!

Омразата като лава от вулкан

се пръска от сърцето ми непокорно.

След време изстива…става хладно.

Огнената стихия от омраза и злоба

става твърда като камък…

Със спокойствие и въздишка излиза освободена душа.

Дейвид Дечев, 7 кл., ПХГ „Д. Дамянов“

**Усмихни се!**

Удави сълзите

В похабения блясък в очите!

Забрави всичко – чувството запомни!

Болката изчезна в нищото

и в нищо превърна се тя –

със силата на недоносените ангелски крила

усмихна се.

* Добре съм. А ти?

Отговора чуваш ли?

Мартина Друмева, 12 кл., ППМГ „Д. Чинтулов“